Návrh rozhodnutie spoločného výboru EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie /* SEK/2006/0626 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 23.5.2006 SEK(2006) 626 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie - (predložený Komisiou) DÔVODOVÁ SPRÁVA 1. Protokol 31 k Dohode o EHP obsahuje osobitné ustanovenia o spolupráci Spoločenstva mimo štyroch slobôd so štátmi EZVO, ktoré sú členmi EHP. 2. Cieľom pripojeného návrhu rozhodnutia Spoločného výboru EHP je zmeniť a doplniť protokol 31 tak, aby sa rozšírila spolupráca v oblasti výskumu a technologického rozvoja súviciaho s výskumom v oblasti európskej bezpečnosti. Ustanovuje rámec spolupráce a podmienky účasti štátov EZVO, ktoré sú členmi EHP, na programoch a činnostiach Spoločenstva v tejto oblasti, a týka sa: - Rozpočtovej položky 02.04.02: „Prípravné opatrenie zamerané na rozvoj výskumu v oblasti európskej bezpečnosti (2006). Od 1. januára 2006 rozširuje pre rozpočtový rok 2006 operatívnu a finančnú účasť štátov EZVO, ktoré sú členmi EHP, na implementácii špecifických programov činností Spoločenstva v oblasti výskumu a technologického rozvoja. 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP stanovuje, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej články 86 a 98, keďže: (1) Protokol 31 k dohode bol zmenený a doplnený rozhodnutím Spoločného výboru EHP č. …/... z ....[1] (2) S cieľom zahrnúť prípravné opatrenie zamerané na rozvoj výskumu v oblasti európskej bezpečnosti (2006) je vhodné rozšíriť spoluprácu zmluvných strán dohody. (3) Protokol 31 k dohode by sa mal preto zmeniť a doplniť, aby sa táto spolupráca mohla uskutočňovať s účinnosťou od 1. januára 2006, ROZHODOL TAKTO: Článok 1 Článok 1 Protokolu 31 k dohode sa mení a dopĺňa takto: 1. Znenie odseku 1 sa nahrádza takto: „1. Štáty EZVO sa od 1. januára 1994 zúčastňujú na implementácii rámcových programov činností Spoločenstva v oblasti výskumu a technologického rozvoja uvedených v odseku 5 a od 1. januára 2005 a 1. januára 2006 na činnostiach uvedených v odsekoch 9 a 10, prostredníctvom účasti na svojich špecifických programoch.“ 2. Znenie odseku 2 sa nahrádza takto: „2. Štáty EZVO v súlade s článkom 82 ods. 1 písm. a) dohody finančne prispievajú na činnosti uvedené v odsekoch 5, 9 a 10.“ 3. Znenie odseku 6 sa nahrádza takto: „6. Hodnotenie a väčšie presmerovanie činností v rámcových programoch činností Spoločenstva v oblasti výskumu a technologického rozvoja uvedených v odsekoch 5, 9 a 10 sa riadi postupom uvedeným v článku 79 ods. 3 dohody.“ 4. Za odsek 9 sa vkladá tento odsek: „10. Štáty EZVO sa od 1. januára 2006 zúčastňujú na činnostiach Spoločenstva týkajúcich sa tejto rozpočtovej položky všeobecného rozpočtu Európskej únie na rozpočtový rok 2006: - Rozpočtová položka 02.04.02: „Prípravné opatrenie zamerané na rozvoj výskumu v oblasti európskej bezpečnosti (2006)“.“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody*. Uplatňuje sa od 1. januára 2006. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli […] Za Spoločný výbor EHP predseda tajomníci Spoločného výboru EHP [1] Ú. v. EÚ L ... * [Nie sú uvedené žiadne ústavné požiadavky.] [Sú uvedené ústavné požiadavky.]